Babe Zaharias

Mildred Ella "Babe" Zaharias (Port Arthur, Texas, 1911ko ekainaren 26a - Galveston, Texas, 1956ko irailaren 27a), ezkondu aurreko izenez Mildred Ella Didriksen, estatubatuar kirolari bat izan zen, historiako kirolaririk balioanitzekoetakotzat hartua. Golfa, saskibaloia, beisbola eta atletismoa bezalako kiroletan nabarmendu zen. Gaztetan, Brooklyn Dodgers gizonezkoen beisbol taldean jokatu zuen, non Babe ezizena eman zioten.

Hogeita bat urte zituela, 1932ko Los Angelesko Udako Olinpiar Jokoetan parte hartu zuen. Mildredek atletismoko bost probatan parte hartu nahi izan zuen arren, garai hartako arauen arabera, hirutan bakarrik parte hartu ahal izan zuen, xabalina jaurtiketa, 80 metro hesiak eta altuera jauzian. Hiru probatan lortu zuen domina: Urrezkoa lehenengo bietan, eta zilarrezkoa azkenengoan. 80 metro hesiko proban, gainera, munduko errekorra egin zuen. Altuera jauziko finala, oso eztabaidagarria izan zen, bere taldekide zen Jean Shileyrekin berdindu zuen arren, epaileek, urrezko domina, Jeani ematea erabaki baitzuten, eta, beraz, Mildred zilarrarekin geratu zen.

Erronka berriak bilatuz, 1935ean golfa deskubritu zuen. Handik gutxira, nazioko golfari hoberenekin neurtu ahal izan zituen bere indarrak. 1938an, Los Angeleseko Irekian parte hartu zuen, gizonentzako proba zena. Bere entrenatzailea George Zaharias zen, borrokalari profesional eta kirol eragile ezagun bat, eta urte horretan Mildredekin ezkondu zen. 1942an, jokalari amateur maila lortu zuen, eta 1947an profesionalarena. Profesional bezala, emakumezkoen AEBetako irekia hiru aldiz irabazi zuen, eta Eskoziako Gullane herrian amateurren Txapelketa britainiarra irabazi zuen lehen golfari estatubatuarra izan zen. Zaharias, Golf Mundialaren Ospearen Aretoan, 1951n inskribatua izan zen. 1956an irabazi zuen azkeneko aldiz AEBetako irekia, eta, handik gutxira, minbizi baten ondorioz hil zen.

 Lortutako sari nagusiak 
 Olinpiar Jokoak Urrea 1932ko Udako Olinpiar Jokoak (Los Angeles) 80 m hesiak Urrea 1932ko Udako Olinpiar Jokoak (Los Angeles)  Xabalina jaurtiketa Zilarra 1932ko Udako Olinpiar Jokoak (Los Angeles) Gorako jauzia

 Kanpo loturak 
  Babe Didrikson Zaharias’s Legacy Fades Nytimes.com

Kategoria:Texastarrak
Kategoria:Ameriketako Estatu Batuetako golfariak
Kategoria:Ameriketako Estatu Batuetako saskibaloi jokalariak
Kategoria:Ameriketako Estatu Batuetako beisbol jokalariak
Kategoria:Xabalina jaurtitzaileak
Kategoria:Gorako jauzilariak
Kategoria:Ameriketako Estatu Batuetako emakume atletak
Kategoria:Olinpiar Jokoetako dominadunak atletismoan
Kategoria:Minbiziak hildakoak
Kategoria:Ameriketako Estatu Batuetako LGBT kirolariak
Kategoria:1932ko Udako Olinpiar Jokoetako dominadunak
Kategoria:1932ko Udako Olinpiar Jokoetako atletak
Kategoria:Ameriketako Estatu Batuetako atleta olinpikoak
Kategoria:Olinpiar Jokoetako zilarrezko dominadunak atletismoan
Kategoria:Ameriketako Estatu Batuetako zilarrezko dominadun olinpikoak
Kategoria:Olinpiar Jokoetako urrezko dominadunak atletismoan
Kategoria:Ameriketako Estatu Batuetako urrezko dominadun olinpikoak